EkBass/fiwiki-20250220-pages-articles huggingface dataset:
Lauluyhtye

Lauluyhtye on yleensä noin kolmen–kahdeksan laulajan muodostama kokoonpano, jossa kutakin ääntä laulaa pääasiallisesti vain yksi laulaja. Yksi yleinen lauluyhtyeen kokoonpano on kvartetti, johon kuuluu neljä laulajaa, jotka kukin laulavat yleensä vain omaa ääntään. Erotuksena kuorosta lauluyhtyeellä ei yleensä ole johtajaa. Kuorojen sisällä toimii usein kvartetteja, jotka tarjoavat etevimmille laulajille mahdollisuuden päästä koettamaan solistisempaa, pienimuotoisempaa ja intiimimpää ilmaisutyyliä. Suomalaisen lauluyhtyeliikkeen perustana ja syntysijana onkin ollut korkeatasoinen kuorotominta. Lauluyhtyeet esiintyvät yleensä a cappella eli ilman säestystä, mutta joskus myös säestyksen kanssa. Alkuaan keskiajalla ja renessanssiajalla sitä esitettiin kirkoissa, mutta nykyään laulutyyliä käytetään yleisesti myös viihdemusiikissa. Lauluyhtyeen ohjelmistoon kuuluu niin taidemusiikkia kuin populaarimusiikkiakin. The Hilliard Ensemble, King's Singers, Anonymous 4, The Tallis Scholars, The Manhattan Transfer ja ruotsalainen The Real Group kuuluvat ulkomaiden arvostetuimpiin ja tunnetuimpiin a cappella -lauluyhtyeisiin. Suomessa lauluyhtyetoiminta on kokenut 1990-luvulta alkaen voimakkaan nousun. Tunnetuimia toimivia lauluyhtyeitä ovat kevyen musiikin puolella sähköisesti vahvistettuna esiintyvät Club for Five, Rajaton, How Many Sisters ja Lauluyhtye Viisi, sekä ns. vakavan musiikin puolella akustisesti vanhaan musiikkiin, erityisesti renessanssiajan säestyksettömään vokaalipolyfoniaan erikoistunut Lumen Valo ja Ensemble Petraloysio, gregorianiikkaa tunnetuksi tehnyt naisyhtye Vox Silentii, sekä Ylioppilaskunnan Laulajien riveihin pohjautuva Talla -lauluyhtye. Poliittisesti värittyneistä kotimaisista laluyhtyeistä yksi tunnetuimista on Agit Prop. Yksi 1980-luvulla toimineista taidokkaista lauluyhtyeistä on helsinkiläinen Sotto Voce. ==Suomalaisia lauluyhtyeitä== * Agit Prop * Ahonkylän flikat * Akateeminen Kvartti * Alan Miehet * Anki, Bosse ja Robert * Bellman-kvartetti * Bulevardin Taxi * Cetus Noster * Club for Five * Cumulus * Finn Trio * Flok * Lauluyhtye Fiori * Four Cats * Harmony Sisters * Headmasters' Voice * Hiljaa Ensemble * Hootenanny Trio * How Many Sisters * Hymnos-kvartetti * Jankki Nenonen ja ilta pilalla -trio * JimJamMurMur * Kamariherrat * Kekäleet * Kimarakvartetti * Kipparikvartetti * Kivikasvot * Koivistolaiset * Köyhät Ritarit * Kukonpojat * Kvartettilaulajat * Logos- kvartetti * Lumen Valo * Meerin serkut * Mestarit * Metro-Tytöt * Muksut * Nolian Kellarikvartetti * Octopus * Old Chaps * Lauluyhtye Olennainen * Operamento * Papas no mamas * Pappistrio Liperit * Rajaton * Sataset * Saundi * Siimän-kvartetti * Sofia Magdalena -lauluyhtye * Lauluyhtye Sopra * Stidit * Talla * Taxfree * Ultra Bra * Lauluryhmä Vartin yli * Veeti & The Velvets * Viinikvartetti * Lauluyhtye Viisi * Virtuoso * Lauluyhtye Vitriini * Vocalistit-kvartetti * Vähäpojat == Aiheesta muualla == *
Shikotsun–Tōyan kansallispuisto

Shikotsun–Tōyan kansallispuisto () on 16. toukokuuta 1949 perustettu kansallispuisto Hokkaidōn lounaisosissa, Japanissa. Se koostuu kolmesta erillisestä alueesta, joiden yhteispinta-ala on 993,02 neliökilometriä. Shikotsun–Tōyan kansallispuisto muodostuu Yōtei-vuoresta, Tōya-järvestä ja Shikotsu-järvestä sekä näitä ympäröivistä alueista, jotka eivät kuitenkaan ole kosketuksissa toisiinsa. Yōtei-vuorta kutsutaan usein Ezo-Fuji-vuoreksi, sillä se muistuttaa Fuji-vuorta. Tōya on kraatterijärvi, jota ympäröivät tulivuoret Usu ja Shōwa-shinzan, jotka ovat muodostuneet vuoden 1944 jälkeisissä purkauksissa. Shikotsu-järveä ympäröivät muun muassa tulivuoret Enima ja Tarumae. == Lähteet == * Shikotsun–Tōyan kansallispuisto Japanin ympäristöministeriön sivuilla == Aiheesta muualla == * Shikotsun–Tōyan kansallispuisto Japanin ympäristöministeriön sivuilla Luokka:Japanin kansallispuistot
Insar

Insar () on kaupunki, kaupunkikunta ja Insarin piirin hallinnollinen keskus Mordvan tasavallassa Venäjällä. Se sijaitsee Issajokeen laskevan Insarkan suussa 77 kilometriä Saranskista lounaaseen. Kaupungissa ja kunnassa on 8 400 asukasta (vuonna 2015). Kaupunki on saanut alkunsa vuonna 1647 perustetusta rajalinnoituksesta. Sen kautta kulkivat Kaspianmeren aroilta Temnikoviin ja Moskovaan sekä Mustaltamereltä Kazaniin johtavat tiet. Vuodesta 1708 Insar kuului Azovin, vuodesta 1725 Voronežin ja 1700-luvun lopusta lähtien Penzan kuvernementtiin. Jemeljan Pugatšovin joukot hävittivät sen vuonna 1774. Insar sai kaupunginoikeudet vuonna 1780. Se oli pieni kihlakunnan keskus, jossa järjestettiin vuosittain kahdet markkinat. Insar alennettiin kyläksi vuonna 1926, mutta vuonna 1958 siitä tuli jälleen kaupunki. Kaupungissa toimii kutomo, elintarvike- ja laiteteollisuutta. Palveluihin kuuluvat kolme yleissivistävää koulua, ammattikoulu, musiikki- ja taidekoulut, joukko kulttuurilaitoksia ja piirisairaala. Kaupungissa on kotiseutumuseo. Nähtävyyksiä ovat vanha kauppahalli, 1800-luvun lopun asuintalot ja vuonna 1914 rakennettu venäläistyylinen naisluostari. ==Lähteet== Luokka:Insarin piiri Luokka:Mordvan kaupungit
Rishirin–Rebunin–Sarobetsun kansallispuisto

Rishirin–Rebunin–Sarobetsun kansallispuisto () on 20. syyskuuta 1974 perustettu kansallispuisto Hokkaidōn luoteisosissa Japanissa. Sen pinta-ala on 212,22 neliökilometriä. Rishirin–Rebunin–Sarobetsun kansallispuisto koostuu Rishirin ja Rebunin saarista, Wakkanain ja Wakkasakanain rannikoista sekä Sarobetsun tasangosta. Pyöreän Rishirin saaren keskellä kohoaa 1 721 metriä korkea Rishiri-tulivuori. Saari sijaitsee Japaninmeressä, noin 20 kilometriä Hokkaidōlta. Rishirin saaresta 10 kilometriä luoteeseen sijaitsee Rebunin saari, jonka korkein kohta on 490-metrinen Rebun-vuori. Molempien saarien tunnusomainen piirre ovat alppikasvit. Wakkanain ja Wakkasakanain rannikoilla on pitkiä hiekkadyynejä, soita ja lampia. Sarobetsun kosteikko on yksi Japanin suurimmista kosteikoista. == Lähteet == * Rishirin–Rebunin–Sarobetsun kansallispuisto Japanin ympäristöministeriön sivuilla == Aiheesta muualla == * Rishirin–Rebunin–Sarobetsun kansallispuisto Japanin ympäristöministeriön sivuilla Luokka:Japanin kansallispuistot Luokka:Hokkaidōn prefektuuri
Theaitetos

Theaitetos (, n. 417-369 eaa.) oli antiikin kreikkalainen geometriaan erikoistunut matemaatikko. Hän oli Eufronioksen poika ja kotoisin Ateenasta Sunionin demoksesta. Hänet tunnetaan erityisesti Platonin hänelle omistetusta dialogista Theaitetos. Theaitetoksen suurin panos matematiikkaan koski irrationaalisia pituuksia, jota koskevat teoriat liitettiin osaksi Eukleideen Alkeiden kymmenettä kirjaa. Hän myös todisti, että Platonin kappaleita oli tasan viisi. Theaitetos-dialogin mukaan Theaitetos muistutti Sokratesta ulkonäöltään tylpän nenänsä ja ulkonevien silmiensä ansiosta. Dialogin mukaan hän haavoittui pahasti taistelussa Korintissa, ja kuoli todennäköisesti saamiinsa vammoihin ja punatautiin palattuaan taistelusta. Tämän uskotaan tapahtuneen vuonna 369 eaa. Theaitetoksen mukaan on nimetty kraatteri Kuussa. == Kirjallisuutta == * Luokka:Antiikin kreikkalaiset matemaatikot
Kovylkino

Kovylkino (, ) on kaupunki Mordvassa Venäjällä. Kaupunki on Kovylkinon piirin hallinnollinen keskus. Kovylkinosta piirin hallinnollinen keskus 1928 ja kaupunki vuonna 1963. Kaupunki sijaitsee Okan sivujoen Mokšan varrella,Ardatovsky District, The Natural and Cultural Heritage of Mordva, viitattu 25.7.2019 (sisältää hyvää aineistoa) 116 kilometriä tasavallan pääkaupungista Saranskista lounaaseen. Asukasluvun kehitys: *10 500 (1959) *21 873 (2002) *21 400 (2005) *21 300 (2010) == Lähteet == == Aiheesta muualla == Luokka:Mordvan kaupungit
Viides vuodenaika

__NOTOC__ Viides vuodenaika on Mokoman toinen EP, joka julkaistiin 18. lokakuuta 2006. EP sisältää kolme Kuoleman laulukunnaat -albumilta poisjäänyttä kappaletta, uusitun version alun perin Valu-albumilla julkaistusta "Viholliset"-kappaleesta ja suomenkielisen cover-version Deathin "Open Casket" -kappaleesta, "Avoin hauta". Yhtye lahjoittaa osan EP:n tuotoista Death-yhtyeen edesmenneen keulakuvan Chuck Schuldinerin äidin Jane Schuldinerin osoittamalle syöpäjärjestölle. EP nousi julkaisunsa jälkeisellä viikolla Suomen singlelistan ensimmäiseksi ja palkittiin kultalevyllä kesällä 2008. == Kappaleet == Kaikki kappaleet sanoittanut Annala ja sovittanut Mokoma. # # # # # == Kokoonpano == * Kuisma Aalto – kitara * Marko Annala – laulu * Janne Hyrkäs – rummut * Santtu Hämäläinen – basso * Tuomo Saikkonen – kitara ja taustalaulu == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio == Lähteet == == Aiheesta muualla == * Mokoman virallinen sivusto * * Luokka:Vuoden 2006 EP:t Luokka:Mokoman albumit Luokka:Miitri Aaltosen tuottamat albumit Luokka:Sakara Recordsin albumit
Ronin

Ronin voi tarkoittaa: * Rōnin, japanilainen käsite * 47 rōninia, japanilainen legenda * Ronin, yhdysvaltalainen elokuva vuodelta 1998 * 47 Ronin, yhdysvaltalainen elokuva vuodelta 2013
Billundin lentoasema

thumb|250px|Capella Bar Billundin lentoaseman toisessa kerroksessa. Billundin lentoasema () on kansainvälinen lentoasema Billundin kunnassa Tanskan Jyllannissa. Lentoasema on avattu vuonna 1964. Vuonna 2017 aseman kautta kulki lähes 3,4 miljoonaa matkustajaa, joista lähes kolme neljäsosaa lensi ulkomaan reittilennoilla ja hieman yli neljännes charterlennoilla. Yhteensä yli 95 prosenttia lentoaseman lennoista on ulkomaanlentoja. Vuonna 2017 lentoasemalla tehtiin 54 271 lentoonlähtöä ja laskeutumista. Rahtia sen kautta kulki 72 470 tonnia.https://www.bll.dk/da-dk/statistikker/2017/december Matkustajaterminaali on 40 000 neliömetrin kokoinen ja sen kapasiteetti on 3,5 miljoonaa matkustajaa vuodessa. Lentoasemalla on kymmenen lähtöporttia, joiden lisäksi kenttäalueella on 16 paikkaa. Billundin lentoaseman välittömässä läheisyydessä sijaitsee Legoland Billund, joka on Tanskan suurin turistikohde pääkaupunki Kööpenhaminan ulkopuolella. == Lentoyhtiöt ja kohteet == ===Rahtiyhtiöt=== *Antonov Airlines *Cargo Lion *DHL *FedEx Express *HeavyLift Cargo Airlines *KLM Cargo *Lufthansa Cargo *UPS Airlines *Volga-Dnepr == Lähteet == == Aiheesta muualla == * Billundin lentoasema – virallinen kotisivu Luokka:Tanskan lentoasemat Luokka:Billundin kunta
Formula One 04

Formula One 04 oli Sonyn ensimmäinen Formula 1 -peli, joka sisältää uratilan. Siinä pelaaja käy läpi viiden vuoden F1 -uran (seuraavien vuosien pelit ovat käyttäneet samaa tapaa). Pelaaja aloittaa testaamalla F1 -autoa (joka ei ole minkään tallin väreissä). Jos testisuoritukset ovat hyviä, pelaaja pääsee Minardin tapaiseen pikkutalliin. Sieltä pelaaja yrittää nousta isompien tallien riveihin suoriutumalla hyvin sekä testeissä että kisoissa. Ensimmäistä kertaa peliä pystyi pelaamaan myös internetissä. Peli sisältää kaikki kauden 2004 -kuljettajat, tallit ja radat sekä uuden Bahrain International Circuit -radan Bahrainissa ja Shanghai International Circuit -radan Kiinassa. Peli oli sarjan ainoa, jonka pelillisiä ominaisuuksia muutettiin pelin ilmestymisen jälkeen. Alkuperäisessä versiossa olleen bugin takia varikkokäynneillä oli todennäköistä, että tekoälyn ohjaama auto kiihdyttää yhtäkkiä pelaajan auton perään päättäen tämän kisan. Studio Liverpool poisti kyseisen vian pelin Platinum -versiosta lukuisten puhelinsoittojen takia. Pelin suomenkielisinä selostajina toimivat Oskari Saari ja Erkki Mustakari. Formula One 04 julkaistiin Euroopassa (PAL) ja Japanissa (NTSC). Luokka:Vuoden 2004 videopelit Luokka:PlayStation 2 -pelit Luokka:Formula 1 -pelit Luokka:Formula One
ZDF

ZDF (Zweites Deutsches Fernsehen, ) on saksalainen julkinen televisiokanava, jonka pääkonttori sijaitsee Mainzissa. Ensimmäinen tv-lähetys ZDF:llä aloitettiin 1. huhtikuuta 1963. Sen toiminta rahoitetaan lupamaksulla ja vähäisessä määrin mainoksilla – mainoksia saa olla korkeintaan 20 minuuttia vuorokaudessa. ZDF on yksi Euroopan suurimmista tv-kanavista. == Aiheesta muualla == *Virallinen sivusto *
Numero 3

Numero 3 on suomalaisen rock-yhtye Jussi & The Boysin studioalbumi vuodelta 1986. == Kappaleet == # # # # # # # # # # # # # # == Kokoonpano == * Eero Raittinen – laulu, rummut, lyömäsoittimet, taustalaulu * Jussi Raittinen – laulu, basso, akustinen kitara, taustalaulu * Eero Lupari – sähkö- ja akustiset kitarat, 12-kielinen kitara, taustalaulu * Olli Haavisto – sähkö- ja akustiset kitarat, steel-kitara, dobro * Kaj Westerlund – hammond-urut == Aiheesta muualla == * Rytmimusiikin Syke: Numero 3 Luokka:Vuoden 1986 albumit Luokka:The Boysin albumit
Teesiivilä

Teesiivilä on keittiöväline, jota käytetään teen valmistukseen irtoteestä. Siivilän avulla teelehdet voidaan nostaa juomasta hauduttamisen jälkeen, tai erotella kaatamalla juoma siivilän läpi. Yleisimmin teesiivilässä on puolipallon muotoinen metalliverkkosiivilä, kahva ja vastapuolella kieleke, jotta sen voi asettaa esimerkiksi teekupin päälle. Eri malleja ja valmistusmateriaaleja on kuitenkin lukuisia. ==Katso myös== * Teepallo Luokka:Teevälineet
Billund

Billund on Tanskassa Etelä-Tanskan alueella sijaitsevaan Billundin kuntaan kuuluva taajama. Vuonna 2024 taajamassa oli 7 307 asukasta. Billund sijaitsee Jyllannin niemimaalla. Ensimmäinen Lego-aiheinen teemapuisto Legoland, joka avattiin 1968, sijaitsee Billundissa.http://www.aaseflensted.dk/billundby.shtml Billundissa sijaitsee Legon tehdas ja pääkonttori, sekä vuonna 1964 rakennettu lentokenttä. Legolandin ja lentokentän vuoksi Billundin kunnassa tai sen kautta matkustaa vuosittain noin 3 000 000 matkailijaa. ==Lähteet== ==Aiheesta muualla== * Billundin kunnan kotisivut Luokka:Tanskan taajamat Luokka:Billundin kunta
Keine Lust

Keine Lust (suom. ”(minua) ei huvita” tai ”ei intohimoa”) on Rammsteinin 19. singlejulkaisu. Se levytettiin El Cortijo Studiolla Málagassa vuonna 2003. Laulusta on tehty musiikkivideo. Musiikkivideolla Rammsteinin jäsenet esittävät lihavia rokkareita. == Kappaleet == # ”Keine Lust” # ”Keine Lust” (Remix numero 1 Clawfinger) # ”Keine Lust” (”The Psychosonic” Remix DJ Drug) # ”Keine Lust” (”Bozz Remix” Azad) # ”Keine Lust” (”Jazz Remix” Clawfinger) # ”Keine Lust” (”Black Strobe” Remix) # ”Keine Lust” (”Curve Remix” Front 242) # ”Keine Lust” (”Ich zähl die Fliegen” Remix Krieger) == Aiheesta muualla == * Keine Lust -single Rammsteinin kotisivuilla Luokka:Rammsteinin kappaleet Luokka:Vuoden 2005 kappaleet
Angerfist

Danny Masseling (s. 20. kesäkuuta 1981 Almere, Hollanti), taiteilijanimeltään Angerfist, on hardcore-artisti, tuottaja ja DJ. Angerfist esiintyy aina jääkiekkoilijanmaski yllään. Angerfist esiintyi Suomessa ensimmäisen kerran 8. maaliskuuta 2008 Mindcore Presents Angerfist -tapahtumassa Kulttuurikeskus Gloriassa. Täydellä live-kokoonpanollaan Angerfist esiintyi ensimmäisen kerran Suomessa 14. maaliskuuta 2009 Mindcore Presents Angerfist Live -tapahtumassa. Sen jälkeen hän esiintyi 7. elokuuta 2015 Weekend festivaaleilla Helsingin Kalasatamassa ja 5. elokuuta 2016 Weekend festivaaleilla Helsingin Kyläsaaressa. == Diskografia == * * * * * * * * * * * * * * * * * * * * * Dirty Man (2014) * The Deadfaced Dimension (2014) * Raise & Revolt (2015) * Sock It (2015) * Creed of Chaos (2017) Luokka:Alankomaalaiset elektronisen musiikin artistit Luokka:Hardcore techno -artistit Luokka:Vuonna 1981 syntyneet Luokka:Elävät henkilöt
Calcio Catania

Calcio Catania on vuonna 1946 perustettu italialainen jalkapallojoukkue Cataniasta Sisiliasta. Seura pelasi kahdeksan peräkkäistä kautta 2006–2014 Italian pääsarjassa Serie A:ssa. Catanian lempinimiä ovat mm. Rossazzurri (punasiniset), Gli Elefanti ja Etnei. Catanian paras sijoitus Serie A:ssa on kahdeksas sija kausina 1960–1961, 1964–1965 ja 2012–2013. Seuran olemassaolo oli vaakalaudalla vuonna 1993, kun Italian jalkapalloliitto (FIGC) sulki sen kilpailutoiminnan ulkopuolelle talousvaikeuksien vuoksi. Pitkän oikeustaistelun jälkeen Catania sai jatkaa toimintaansa Eccellenzassa eli 6. divisioonassa ja nousi sieltä takaisin pääsarjatasolle. == Aiheesta muualla == *Virallinen sivu Catania Luokka:Sisilia
Tuulastus

Tuulastus (eli tuohestus eli pistokalastus) on kalastuslaji, jota harrastetaan yleisesti pimeinä syysöinä. Tuulastaminen tapahtuu soutuveneellä, jossa tuulastaja seisoo tai on polvillaan veneen kokassa ja koettaa iskeä tehokkaalla lampulla valaistulla alueella näkyviä kaloja pitkävartisella atraimella. Tuulastuksessa tuulastaja sauvoo venettä atraimen varren avulla matalassa rantavedessä ja koettaa löytää näkökenttään iskettäviä kaloja. Venettä voi kuljettaa myös avustaja soutamalla tai melomalla. Tyypillisimpiä tuulastuksen saaliskaloja ovat Suomessa hauki, lahna, särkikalat ja ahven. Lahnaa on syytä iskeä hieman viistossa paremman iskupinta-alan saavuttamiseksi. Ahventa taas kannattaa iskeä kalan suuntaisesti, sillä se nokkeluuttaan kääntyy välittömästi oikealle tai vasemmalle.YLE: Kysy mitä vain: Harrastetaanko tuulastusta talvella? Paras tuulastuskeli on tyyni, pimeä syysilta ja -yö. Pilvinen sää on eduksi etenkin kuun loistaessa, sillä se vähentää heijastuksia veden pinnalla. ==Historia== Tuulastus on lähtöisin ikiaikojen takaa, jolloin esi-isämme keksivät keihään. Alkujaan tuulastus saattoi merkitä kutukalojen pyydystämistä rantamatalikossa. Nykyisin tuulastuksella ymmärretään nimenomaan pistokalastusta veneen ja apuvalaistuksen avuin. Yksikärkinen keihäs muuttui kehitysvaiheiden kautta monipiikkiseksi atraimeksi. Tullastettaessa kalat havaitaan kirkkaan tuulastusvalon avulla, joka on kiinnitetty veneen kokkaan. Perinteisesti tuulastusvalona käytettiin veneen kokassa olevaa koussikasta (kopra), jossa paloi tervaksia. Seuraava kehitysaskel oli petroolilamppu (voimavalolyhty). Nykyään tuulastuksessa käytetään usein sähkövaloa, joka voi olla tuulastajan kädessä tai kiinnitetty päähän kuten suunnistusvalot. Vuonna 1902 tuulastus kiellettiin lailla, koska tehokkaana kalastuskeinona se heikensi kalakantoja liikaa. Lisäksi innokkain tuulastusaika osui juuri haukien ja lahnojen aktiivisimpaan kutuaikaan. Vuodesta 1951 alkaen tuulastus on jälleen ollut sallittua. Tuulastus on edelleen kiellettyä huhtikuun puolivälistä juhannukseen. Tuulastus on kiellettyä myös lohi- ja siikapitoisissa virtapaikoissa ja joissa. Suomen ennätyskalarekisterin mukaan tuulastamalla on saatu Suomen 2000-luvun suurin karppi, jonka tuulasti Karim Messaoud 24. huhtikuuta 2004. Karpin massa oli 21,44 kg, pituus 105 cm ja pyyntipaikka Lohjan Hormajärvi. Havainto oli A-luokan havainto. ==Katso myös== * Tuuloksen vaakuna ==Lähteet== Luokka:Kalastusmenetelmät
Pömiö

Pömiö on kylä Simon kunnassa Lapin maakunnan eteläosassa. Se sijaitsee linnuntietä noin 16 kilometrin päässä Simon keskustaajamasta pohjoiseen Viantienjoen varrella. Harvaanasuttu kylä on levittäytynyt laajalle alueelle jokivarteen Viantien kylän pohjoispuolelle. Kylä kuuluu Maksniemen koulupiiriin. Pömiön koulu on lakkautettu vuonna 1993Lassila, Juhani: Lapin koulutushistoria - Kirkollinen alkuopetus, kansa-, perus- ja oppikoulut, osa 1 (luku 10: Simon koululaitoksen vaiheet), ja entiset koulun tilat ovat nykyisin metsästysseuran käytössä. Kylän pohjoispuolella sijaitsi Puolustusvoimien tutka-asema. Asema lakkautettiin vuoden 2007 aikana.http://www.lapinkansa.fi/Lappi/1194693720977/artikkeli/ilmavoimien+erikoisin+kohde.html ==Lähteet== Luokka:Simon kylät
Psysex

Psysex on israelilainen psytrance-duo jonka jäsenet ovat Udi Shternberg ja Yoni Oshrat. He aloittivat yhteistyön vuonna 1998 Children of the Doc -nimen alla. Vuonna 1999 he ottivat käyttöön nykyisen nimensä. Heidän ensimmäinen albuminsa oli Expressions of Rage. Sen jälkeen yhtye on julkaissut kaksi albumia. Hardcore Blastoff ilmestyi vuonna 2001 ja Come in Peace vuonna 2003. Psysexin tyyli yhdistää "venkoilevaa" psytrancea breakbeateihin, jotka tuovat vaihtelua rakenteisiin. ==Diskografia== *Expressions of Rage (HOMmega Productions, 2001) *Hardcore Blastoff (HOMmega Productions, 2001) *Come in Peace (HOMmega Productions, 2003) Luokka:Israelilaiset yhtyeet Luokka:Psytrance-tuottajat
Viantien seisake

Viantien seisake () oli rautatieliikennepaikka Suomen rataverkolla rataosalla . Pysäkki sijaitsi Viantienjoen varrella sijaitsevassa Simon kunnan Viantien kylässä joen itärannalla Kemin ja Simon rautatieasemien välillä. Liikennepaikka avattiin liikenteelle laiturivaihteenaSuomen Valtionrautatiet – Käsikirja liikenneosaston asema- ja junapalvelijoille II (1916) yhtä aikaa Tornion radan kanssa, ja lakkautettiin lättähattuliikenteen päättyessä, lopullisesti kuitenkin vuonna 1988. Viantien liikennepaikkarakennus oli rautatiehallituksen arkkitehdin Bruno Granholmin suunnittelema platformskjul- tyyppinen rakennus, jossa oli kaksi poikkipäätyä, odotushuone ja pieni makasiiniosa. Rakennus tuhoutui Lapin sodassa.Mika Vähä-Lassila: Oulu–Tornio -rataosan liikennepaikat Viantien pysäkkialueen rakennuksista ovat edelleen olemassa ratavartijan asunto piharakennuksineen. ==Lähteet== Luokka:Lapin lakkautetut rautatieliikennepaikat Luokka:Bruno Granholmin suunnittelemat rakennukset Luokka:Simon rakennukset ja rakennelmat Luokka:Simon liikenne
Hopen

Hopen on yksi Huippuvuorten saarista. Se sijaitsee Barentsinmerellä noin 185 kilometriä Spitsbergenistä itään. Saarella on pituutta 33 kilometriä ja leveyttä enimmillään 2 kilometriä. Hopenilla on norjalaisten käyttämä sääasema, jonka saksalaiset perustivat vuonna 1943 Operaatio Zitronellan ollessa käynnissä toisen maailmansodan aikana. Luftwaffe perustaman sääaseman miehet unohtuivat Hopenille saksalaisten vetäydyttyä ja pääsivät antautumaan vasta syyskuussa 1945. Sääaseman henkilökunnan jäsenet ovat Hopenin ainoat vakituiset asukkaat. Todennäköisimmän teorian mukaan saaren löysi englantilainen Thomas Marmaduke vuonna 1613. Hopenin pinta-ala on 47 km². Saaren korkein kohta, Iversenfjellet, kohoaa 370 metrin korkeuteen merenpinnan yläpuolelle. == Lähteet == Luokka:Huippuvuorten maantiede Luokka:Norjan saaret
Třebíč

Třebíč () on kaupunki Tšekissä, Määrissä. Kaupungissa on 38 362 asukasta (2009) ja se sijaitsee Jihlavajoen varrella. Kaupungin juutalainen kortteli ja Pyhän Prokopiuksen basilika kuuluvat UNESCOn maailmanperintöluetteloon. == Historia == Třebíč mainitaan ensimmäisen kerran vuonna 1101, kun määriläiset prinssit Oldřich Brněnský ja Litold Znojemský antoivat luvan benediktiiluostarin rakentamiselle. 1200-luvun lopussa kaupunkiin rakennettiin katolinen kirkko, joka pyhitettiin ensin Neitsyt Marialle ja myöhemmin pyhälle Prokopiokselle. Tämä basilika selviytyi myös luostarin kaatumisesta ja sitä pidetäänkin nykyään yhtenä tuon ajan merkittävimmistä rakennuksista. Luostarin ympärillä kehittynyt Třebíč sai kaupunginoikeudet vuonna 1277. Vuonna 1355 Pyhän saksalais-roomalaisen keisarikunnan keisari Kaarle IV ja Böömin kuningas Juhana Luxemburgilainen myönsivät luvan rakentaa kaupunginmuurit, jonka jäännökset ovat edelleen nähtävissä. Matias Corvinus melkein tuhosi Třebíčin hussilaissodissa vuonna 1468. Myöhemmin kaupunki on joutunut muutamaan otteseen tulipalon kouriin. Tämän takia Třebíčistä ei löydy juurikaan rakennuksia gotiikan tai renessanssin ajalta. == Nähtävyyksiä == *Juutalaiset korttelit kuuluvat UNESCOn maailmanperintöluetteloon ainoana juutalaismonumenttina Israelin ulkopuolella. *Juutalainen hautausmaa on Tšekin suurimpia ja siellä on noin 3 000 hautakiveä 12 000 neliömetrin alueella. *Pyhän Prokopiuksen basilika on arkkitehtonisesti merkittävä esimerkki romaanisesta arkkitehtuurista gotiikkaan. Kirkko maallistettiin sen kärsittyä suuria tuhoja 1468. Vuosien 1725 ja 1731 välisenä aikana František Maximilian Kaňka lisäsi rakennukseen barokkielementtejä peruskorjauksen aikana. == Kuuluisia třebíčiläisiä == * Jakub Deml, tšekkiläinen katolilainen pappi ja kirjailija * Patrik Eliáš, jääkiekkoilija * Martin Erat, jääkiekkoilija * František Václav Míča, tšekkiläinen säveltäjä * Pavel Padrnos, maantiepyöräilijä * Karel Vejmelka, jääkiekkomaalivahti * Jan Zahradníček, tšekkiläinen runoilija * Jaroslav Zvěřina, tšekkiläinen poliitikko == Lähteet == == Aiheesta muualla == *Kunnan viralliset sivut *Virtuaalinen kierros *Epäviralliset kaupungin sivut *Juutalainen kortteli ja Pyhän Prokopiuksen katedraali UNESCOn sivuilla Luokka:Tšekin kaupungit Luokka:Unescon maailmanperintökohteet Tšekissä Luokka:Vysočinan lääni
Eternal Decision

Eternal Decision on yhdysvaltalainen kristillistä metallimusiikkia soittava yhtye. Vuonna 1996 perustettu yhtye on julkaissut kolme levyä. Vuonna 1997 yhtye julkaisi kriitikoiden arvostustakin saaneen esikoisalbuminsa Yhdysvalloissa ja 16 muussa maassa. Kaksi kappaletta yhtyeen toiselta albumilta, vuoden 1999 Ghost in the Machinelta, saavutti sijan Pure Rock Reportin listan kärkiviisikossa. Yhtye on ilmoittanut työstävänsä uutta albumia nimeltä Revived, jonka nauhoitukset ovat viivästyneet, sillä laivastossa palveleva kitaristi Tommy Torres ilmoitti kesäkuussa 2009 joutuvansa yhdeksäksi kuukaudeksi komennukselle muun muassa Kuwaitiin ja Afganistaniin.http://blogs.myspace.com/index.cfm?fuseaction=blog.view&friendId;=32930688&blogId;=484095113 Eternal Decision sekoittaa Panteran tyylisiä kitarariffejä James Hetfieldin tai Phil Anselmon tyyliseen lauluun. Yhtye sekoitetaankin usein Metallicaan laulun samanlaisuuden takia. Encyclopedia Metallica -sivuston mukaan monet latasivat Eternal Decisionin kappaleita P2P-ohjelmilla kuten Ares Galaxyllä tai LimeWirellä uskoen niiden olevan singlejä tai demoja Metallican vuoden 2008 albumilta Death Magnetic. Toisessa tapauksessa esikoisalbumin kappaletta ”Hunger” ladattiin huomattavissa määrin Napsterilla, koska monet luulivat sen olevan ennen julkaisematon Metallica-kappale tai Megadethin ja Metallican yhteistyössä tekemä kappale. Guitar World -lehden syyskuun 2008 numerossa Eternal Desicion mainittiin yhtenä viidestä ”potentiaalisesta seuraavasta Metallicasta”. Yhtyeen musiikkia kuvailtiin myönteisesti ja sanoituksia ”saarnaaviksi”, jota yhtye piti kohteliaisuutena, koska ”nykyisin monet kristilliset yhtyeet piilottavat sanomansa saadakseen jalansijaa valtavirran markkinoilla”.http://blogs.myspace.com/index.cfm?fuseaction=blog.view&friendId;=32930688&blogId;=435763249 Vertailuista huolimatta Allmusic kuvailee Eternal Desicionin musiikkia omaperäiseksi.http://www.allmusic.com/artist/p509600 ==Diskografia== * * * ==Lähteet== ==Aiheesta muualla== * * *Eternal Desicion Allmusic-sicustolla Luokka:Yhdysvaltalaiset thrash metal -yhtyeet Luokka:Yhdysvaltalaiset kristilliset metalliyhtyeet
Dildo (saari)

Dildo on suurin kolmesta saaresta, jotka sijaitsevat Trinity Bayn pohjukassa, Dildon kaupungin edustalla Newfoundlandissa Kanadassa. Arkeologit ovat löytäneet alueelta merkkejä asutuksesta jo noin vuodelta 150. Luokka:Newfoundland ja Labradorin saaret
Metapsykologia

Metapsykologia on Sigmund Freudin luoma käsite, jolla hän tarkoitti psykologian yleis- tai kokonaisteoriaa. Psykoanalyysissa metapsykologinen kuvaus tarkoittaa, että psyykkisille ilmiöille esitetään samanaikaisesti topologinen, dynaaminen ja ekonominen kuvaus. Topologisessa kuvauksessa selitetään, mihin ilmiö sijoittuu psykoanalyysin jaottelussa viettipohja–minä–yliminä, dynaamisessa kuvauksessa selitetään, kuinka vietit osallistuvat ilmiön syntyyn, ja ekonomisessa kuvauksessa, kuinka psyykkinen energia on jakautunut psyykkisessä ”kojeistossa”. Sana metapsykologia on jäänyt yksinomaan psykoanalyytikkojen käyttöön. Freudin jälkeen tutkijat ovat kehittäneet metapsykologian käsitettä ja lisänneet siihen organistisen (elimellisen), geneettisen (syntyhistoriallisen), psykososiaalisen ja adaptiivisen näkökulman. == Kirjallisuutta == * * * * * * Luokka:Psykoanalyyttinen teoria
Lovozeron piiri

Lovozeron piiri eli Luujärven piiri () on kunnallispiiri Murmanskin alueella Kuolan niemimaalla. Piiri on perustettu vuonna 1920 ja käsittää miltei koko Kuolan niemimaan pohjoisosan Ostrovnoin kaupunkia lukuun ottamatta. Asukkaita on vain 11 820 (2010), joista osa on saamelaisia. Alueen hallintokeskus on Lovozeron () kylä. Alueen ainoa taajama ja suurin asutuskeskus on Revda. Lovozeron eli Luujärven piirin alueella sijaitsevat Lujaurtunturit eli Luujärventunturit. == Hallinnollinen jako == === Revdan taajama-alue === *Revda (Ревда), yhteensä 8 414 asukasta === Lovozeron maalaiskunta === Vuonna 2010 yhteensä 3 406 asukasta, joista keskuskylä Lovozerossa 2 871 ja muualla 535 asukasta. *Lovozeron kylä (Ловозеро; joskus suom. Luujärvi) *Kanevka (Каневка) *Krasnoštšel (Краснощель) *Sosnovka (Сосновка) == Lähteet == == Aiheesta muualla == * Lovozeron piirin sivut (lovozeroadm.ru) * Revdan taajaman sivut (revda51.ru) * Lovozeron maalaiskunnan sivut (admsplovozero.ru) * Lovozeron maalaiskunnasta Murmanskin alueen sivuilla (mun.gov-murman.ru) *
Hostel

Hostel on Eli Rothin ohjaama kauhuelokuva, jonka ensi-ilta oli 6. tammikuuta 2006. Suomen ensi-ilta oli Night Visions -elokuvafestivaaleilla 31. maaliskuuta 2006.http://www.imdb.com/title/tt0450278/releaseinfo Elokuvan vastaava tuottaja on Quentin Tarantino. Elokuvaa on myös kutsuttu gornography- elokuvaksi sen kidutusainesten ja varsinaisten säikytetehosteiden puutteen takia. Elokuvan on mainostettu olevan ”tositapahtumien inspiroima”; Eli Roth on sanonut lukeneensa köyhyyden piinaamista thaimaalaisista, jotka ovat myyneet perheenjäseniään järjestäytyneelle rikollisuudelle, joka on myynyt kyseiset ihmiset eteenpäin amerikkalaisille ja eurooppalaisille liikemiehille. Nämä liikemiehet ovat puolestaan maksaneet ihmisistä 10 000 dollaria saadakseen tappaa heidät päähän ampumalla.http://www.timeout.com/film/news/1007.html == Juoni == Kolme nuorta reppumatkaajaa, amerikkalaiset Paxton ja Josh sekä islantilainen Óli, tapaavat Amsterdamissa venäläisen Alexein, joka kertoo heille Slovakian pääkaupungin Bratislavan lähellä sijaitsevasta kylpylästä, joka on täynnä kauniita naisia. Tarinan innoittamana kolmikko suuntaa hostelliin, joka osoittautuu ensikokemusten perusteella tarinansa veroiseksi. Myöhemmin hostellin asiakkaita alkaa kuitenkin kadota ja kylästä paljastuu kidutuskammioiden täyttämä rakennus, jonka asiakkaita ovat sadistisia fantasioitaan toteuttavat rikkaat länsimaalaiset. == Rooleissa == == Tuotanto == Vaikka elokuvan tapahtumat sijoittuvat Bratislavan lähellä sijaitsevaan kuvitteelliseen kylään, yhtäkään kohtausta ei ole kuvattu Slovakiassa. Todellisuudessa kuvauspaikkana toimivat Prahassa sijaitseva Barrandov Studios ja tšekkiläinen pikkukaupunki Český Krumlov. Näyttelijä Jan Vlasák ei todellisuudessa osaa englantia. Hän opetteli vuorosanansa foneettisesti.http://www.imdb.com/title/tt0450278/trivia Triviaa elokuvasta, The Internet Movie Database (IMDb)] Viitattu 25. toukokuuta 2009 Näyttelijä Eyþór Guðjónsson puhuu elokuvassa oikeasti islantia muutamassa kohtauksessa: Koputtaessaan hotellin oveen Amsterdamissa, hän huutaa ”Djöfulsins!”, joka tarkoittaa islanniksi sanatarkasti ”paholainen”, mutta vastaa suomen huudahdusta ”helvetti!” Elokuvassa kuultava sana ”snípur” tarkoittaa häpykieltä. Puhelinvastaajan viesti ”Hæ, þetta er Óli. Legðu inn skilaboð og ég hringi í þig” puolestaan tarkoittaa suomeksi ”Hei, tässä Óli. Jätä viesti niin soitan sinulle”. == Jatko-osat == Elokuvan jatko-osa, Hostel: Part II, sai ensi-iltansa Yhdysvalloissa 8. kesäkuuta 2007. Hostel: Part III julkaistiin 27. joulukuuta 2011. == Lähteet == == Aiheesta muualla == * * === Arvostelut === * Luokka:Vuoden 2006 yhdysvaltalaiset elokuvat Luokka:Yhdysvaltalaiset kauhuelokuvat Luokka:Seulonnan keskeiset artikkelit
Howard Marks

thumb|Howard Marks Saksassa vuonna 2000. Dennis Howard Marks (13. elokuuta 1945 Kenfig Hill, Wales – 10. huhtikuuta 2016) oli walesilaissyntyinen kirjailija ja tunnettu kannabiksen puolestapuhuja, joka nuorena opiskeli filosofiaa ja ydinfysiikkaa Balliol Collegessa Oxfordissa. Ehkäpä parhaiten hänet tunnetaan kannabiksen salakuljettajana, joka tuomittiin Yhdysvalloissa maailman suurimpana huumeiden salakuljettajana 1980-luvun lopulla. Lisäksi hänet kytkettiin mafiaan sekä ryhmittymiin kuten MI6 ja IRA. Marks jäi kiinni 1988 American Drug Enforcement Agencylle. Howard ja hänen vaimonsa Judy Marks luovutettiin Mallorcalta Floridaan. Heillä oli kolme lasta, Amber, Francesca ja Patrick. Marks vietti seitsemän vuotta pahamaineisessa Terre Hauten vankilassa, Indianassa, Yhdysvalloissa ja vapautui 1995 sieltä ehdonalaiseen. Urallaan 1970- ja 1980-luvuilla kannabiksen salakuljettajana toimiessaan hän ei käyttänyt väkivaltaa ja kieltäytyi salakuljettamasta ns. kovia huumeita. Salakuljettajana Marksilla oli kymmeniä eri aliaksia ja hän omisti useita rahanpesuun erikoistuneita yrityksiä. Pian vankilasta päästyään Marks julkaisi vuonna 1996 menestyneen elämäkertakirjan Mr. Nice, joka on käännetty useille eri kielille. Siitä on tehty myös elokuva Mr. Nice. ==Lähteet== ==Aiheesta muualla== *Mr.Nice -elokuva IMDb Luokka:Walesilaiset kirjailijat Luokka:Salakuljettajat Luokka:Huumerikolliset Luokka:Walesilaiset henkilöt Luokka:Vuonna 1945 syntyneet Luokka:Vuonna 2016 kuolleet Luokka:Kannabiksen salakuljetus
Saša Stević

Saša Stević (, s. 31. toukokuuta 1981 Banja Luka, Bosnia ja Hertsegovina, Jugoslavia) on serbialainen jalkapalloilija. Hän on pelipaikaltaan puolustava keskikenttäpelaaja tai keskuspuolustaja. Kausina 2005–2006 Stević edusti Veikkausliigassa Jaroa. Vuonna 2007 hän siirtyi IFK Mariehamniin. == Aiheesta muualla == *Saša Stević Veikkausliigan sivuilla Luokka:Serbialaiset jalkapalloilijat Luokka:Vuonna 1981 syntyneet Luokka:Elävät henkilöt
Jonas Emet

Jonas Emet (s. 13. helmikuuta 1988 Pietarsaari) on uransa lopettanut suomalainen jalkapalloilija. Hän on pelipaikaltaan keskikenttäpelaaja. Emet aloitti Veikkausliiga-uransa FF Jarossa kaudella 2005 ja on käynyt ruotsalaisen Djurgårdenin ja englantilaisen Southamptonin testeissä. Kaudeksi 2010 hän siirtyi Tampere Unitedin joukkueeseen. Keväällä 2011 hän siirtyi IFK Mariehamniin, kun Tampere United suljettiin Veikkausliigasta. Kaudeksi 2012 hän palasi Jaroon. Pietarsaareen paluuta ennen Emetillä oli ollut vaikea jalkavamma. Emetin toinen Jaro-kausi keväästä 2012 alkaen on parantunut kaiken aikaa - ensimmäisellä kaudella 2 maalia, seuraavalla kaudella 9 ja kaudella 2014 jaettu Veikkausliigan maalikuninkuus 14 maalilla. Emet kävi menestyksekkään kauden jälkeen Englannissa Fleetwood Town FC:n testeissä, mutta ei saanut sopimusta. Niinpä Emetin jatkoikin Jarossa. Veikkausliigakausia syksyyn 2017 mennessä Emetillä on takanaan Jarossa, Tampere Unitedissa ja IFK Mariehamnissa 10, otteluita niissä 188 ja maaleja 43. Emet on pelannut Suomen eri ikäkausimaajoukkueissa kaksi nuorten ja 18 poikien maaottelua. ==Lähteet== == Aiheesta muualla == *Veikkausliigan pelaajakortti *Emet Jaron sivuilla *Emet soccerpunterin sivuilla Luokka:Suomalaiset jalkapalloilijat Luokka:Vuonna 1988 syntyneet Luokka:Elävät henkilöt
Kommando-käsky

Kommando-käsky oli Adolf Hitlerin 18. lokakuuta 1942 antama huippusalainen käsky teloittaa välittömästi kaikki Euroopassa ja Afrikassa tavattavat kommandot, vaikka he kiinni joutuessaan tarjoutuisivatkin antautumaan. Kommandoiksi luokiteltiin muun muassa kommandokoulutuksen saaneet miehet ja ilman sotilaspukua tavatut sotilaallista tekoa suorittavat henkilöt. Hitler piti kommandoja vaarallisina, koska he olivat saaneet paljon tuhoa aikaan Euroopassa ja Pohjois-Afrikassa. Kommandojen toiminta laski myös taistelutahtoa kotirintamalla. Tämän laittomaksi määritellyn käskyn kumoamatta jättäminen oli se ratkaiseva seikka, jonka perusteella kenraalieversti Alfred Jodl tuomittiin Nürnbergin oikeudenkäynnissä hirtettäväksi. Erwin Rommel ja Heinz Guderian taas tekivät päinvastaisen päätöksen eivätkä suostuneet toteuttamaan käskyä. Guderianin ei sen vuoksi katsottu syyllistyneen sotarikoksiin, Rommelin taas oli Hitler määrännyt jo sodan aikana oikeudenkäynnin vaihtoehtona tekemään itsemurhan. ==Katso myös== * Komissaarikäsky ==Aiheesta muualla== * Kommando-käsky kokonaisuudessaan * Kommando-käsky kokonaisuudessaan Luokka:Toisen maailmansodan sotarikokset Luokka:Adolf Hitler Luokka:Käskyt
Kehä (albumi)

__NOTOC__ Kehä on Uniklubin toinen albumi, joka ilmestyi 2. marraskuuta 2005. Levy on myynyt edeltäjänsä tavoin platinaa. Albumi debytoi Suomen virallisen listan kolmannella sijalla, ja pysyi listalla yhteensä 18 viikkoa. Albumi on äänitetty Petrax ja Deerhouse-studioilla. Tuottaja Jari Latomaa soittaa albumilla koskettimia. Suurimman osan kappaleista ovat säveltäneet Jussi ja Janne Selo yhdessä ja sanoittanut Jussi itse. Kappaleista Huomenna ja Kaikki mitä mä annoin on kuvattu musiikkivideot. == Kappaleet == Säv. Janne ja Jussi Selo ja san. Jussi Selo, ellei tosin mainittu. # (säv. ja san. Teemu Rajamäki) #(säv. Janne ja Jussi Selo ja Pasi Viitala) # (säv. ja san. Jussi Selo) # #(säv. ja san. Teemu Rajamäki) # #(säv. Janne Selo ja Teemu Rajamäki, san. Teemu Rajamäki) # #(säv. ja san. Jussi Selo) # #(säv. ja san. Teemu Rajamäki) == Arvostelut == * Smackthejack.net: Smackthejack.net: Levyarvio * Soundi: Soundi: Levyarvio == Lähteet == Luokka:Vuoden 2005 albumit Luokka:Uniklubin albumit
Marko Tuomela

Marko Tuomela (s. 3. maaliskuuta 1972 Järfalla, Ruotsi) on suomalainen jalkapallovalmentaja ja entinen jalkapalloilija. Aktiiviurallaan hän pelasi puolustajana. Tuomela pelasi pitkän uran, jonka aikana edusti useita seuroja sekä Suomessa että ulkomailla. Veikkausliigassa hän pelasi Kuusysin, TPV:n ja FF Jaron riveissä yhteensä 89 ottelua, joissa teki 7 maalia. Ulkomailla hänen seurojaan olivat muun muassa norjalainen Tromsø IL, skotlantilainen Motherwell, englantilainen Swindon Town ja ruotsalainen GIF Sundsvall. A-maajoukkueessa Tuomela esiintyi 24 kertaa ja teki 2 maalia. Pelaajauransa lopetettuaan Tuomela kouluttautui valmentajaksi ja toimi Ruotsin kakkosdivisioonassa pelaavan IFK Sundsvallin valmentajana. == Lähteet == Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Vuonna 1972 syntyneet Luokka:Elävät henkilöt
Baltijsk

Baltijsk (), joka ennen vuotta 1945 tunnettiin saksalaisella nimellä Pillau, on satamakaupunki Veikselinhaffin ja Gdańskinlahden välisessä Baltijskinsalmessa Kaliningradin alueella. Baltijsk on Venäjän läntisin kaupunki. Sen asukasluku on 32 697 (2010), mitä nostaa sotilashenkilökunta. Baltijsk on Kaliningradin ohella Venäjän toinen ympäri vuoden jäätön satama Itämerellä. Se on Itämeren laivaston päätukikohta ja sieltä on myös autolauttayhteys Pietariin. Kaupunki on tunnettu ainakin 1600-luvulta, jolloin se oli Preussin herttuakunnan osa. Kolmikymmenvuotisen sodan aikana sen valtasivat ruotsalaiset Kustaa II Aadolfin armeijan noustessa siellä maihin toukokuussa 1626. Altmarkin rauhan (1629) jälkeen ruotsalaiset luopuivat kaupungista. Se sai saksalaiset kaupunginoikeudet vuonna 1725. Ennen ensimmäistä maailmansotaa kaupungista tehtiin linnoitus. Sen erinomaisen sijainnin vuoksi vuonna 1904 rakennettiin kanava Pillausta Königsbergiin (nyk. Kaliningrad). Toisen maailmansodan aikana Pillau oli sukellusveneiden miehistöjen koulutuskeskus. Toisen maailmansodan jälkeen Itä-Preussin pohjoisosat liitettiin Neuvostoliittoon, jolloin satamasta laivattiin 450 000 pakolaista Saksaan. Baltijsk oli pitkään suljettu kaupunki, jonne ulkomaalaisilla ei ollut pääsyä. ==Lähteet== ==Aiheesta muualla== *Kaupungin kotisivut (baltiysk39.ru) Luokka:Kaliningradin alueen kaupungit
Déborah François

Déborah François (s. 24. toukokuuta 1987 Liège, Belgia) on belgialainen näyttelijä. ==Osittainen filmografia== * Lapsi (L’enfant, 2005) * Pianistin sivunkääntäjä (La tourneuse de pages, 2006) * Loppuelämäsi ensimmäinen päivä (Le premier jour du reste de ta vie, 2008) ==Aiheesta muualla== * * Luokka:Belgialaiset näyttelijät Luokka:Vuonna 1987 syntyneet Luokka:Elävät henkilöt
Edinburghin lentoasema

Edinburghin lentoasema (, ) on kansainvälinen lentoasema Skotlannissa, 13 kilometriä länteen Edinburghista. Vuonna 2019 matkustajia kentällä oli 14,7 miljoonaa, mikä tekee siitä Ison-Britannian kuudenneksi vilkkaimman lentoasemanhttps://myfunkytravel.com/busiest-airports-in-the-uk.html. Nykyinen terminaalirakennus, jonka Robert Matthew on suunnitellut, rakennettiin vuonna 1977 ja sitä on paranneltu kuluvina vuosina. Uusi lennonjohdon torni valmistui vuonna 2005. Lentoaseman terminaalin laajennettu osa avattiin syyskuussa 2006. == Lentoyhtiöt ja reittikohteet == * Aer Lingus (Cork, Dublin, Shannon) * Air France ** Cityjetin operoimana (Pariisi-Charles de Gaulle) * bmi (Bryssel, Kööpenhamina, Jersey, Leeds/Bradford, Lontoo-Heathrow, Manchester, Zürich) ** bmibaby (Nottingham/East Midlands) * British Airways (Lontoo-Gatwick, Lontoo- Heathrow) ** BA Cityflyer (London City) * Blue1 (Helsinki) * easyJet (Alicante, Amsterdam, Ateena, Basel, Belfast-International, Bristol, Dalaman, Geneve, Krakova, Lissabon, Lontoo-Gatwick, Lontoo-Stansted, Lontoo-Luton, Lyon, Madrid, Milano, München, Napoli, Nizza, Pafos, Palma de Mallorca, Pariisi-Charles de Gaulle, Teneriffa) * Flybe (Belfast City, Bergerac, Birmingham, Exeter, Jersey, Manston-Kent, Newquay, Norwich, Pariisi-Charles de Gaulle, Rennes, Southampton) ** Flybe Loganairin operoimana (Inverness, Mansaari, Kirkwall, Lerwick, Shetland Sumburgh, Stornoway, Wick) * Germanwings (Köln/Bonn) * Jet2.com (Avignon, Budapest, Dubrovnik, Faro, Ibiza, La Rochelle, Menorca, Murcia, Palma de Mallorca, Pisa, Praha, Toulouse, Venetsia) * KLM Royal Dutch Airlines ja KLM Cityhopper (Amsterdam) * Lufthansa (Düsseldorf, Frankfurt) * Norwegian Air Shuttle (Bergen, Kööpenhamina, Oslo, Tukholma-Arlanda) * Ryanair (Alicante, Barcelona, Berliini-Schönefeld, Billund, Bologna, Bordeaux, Bratislava, Bremen, Bryssel-Charleroi, Dublin, Faro, Frankfurt-Hahn, Gdańsk, Girona, Kaunas, Krakova, Lanzarote, Las Palmas de Gran Canria, Łódź, Lyypekki, Malaga, Malta, Marrakech, Marseille, Memmingen, Niedderhein, Oslo-Torp, Palma de Mallorca, Pariisi-Beauvais, Pisa, Poznań, Rooma-Ciampino, Shannon, Tampere, Teneriffa, Tukholma-Skavsta, Zadar) * Scandinavian Airlines (Tukholma-Arlanda) * United Airlines (Newark) * Vueling (Barcelona) ==Lähteet== == Aiheesta muualla == *Edinburghin lentoaseman kotisivut Lentoasema Luokka:Skotlannin lentoasemat
Janne Tapio

Janne Tapio (s. 28. tammikuuta 1975 Rovaniemi) on entinen suomalainen moottorikelkkailija, joka edusti Lapin Moottorikelkkailijoita. Tapio ajoi suomalaisella Lynx-merkillä, viimeksi Lynx Rave 440:llä ja Rave RE 600:lla. Hän lopetti uransa kauden 2007 jälkeen, jolloin hän loukkasi kyynärpäänsä Sveitsin MM-kisoissa. == Saavutukset== Snowcross: * Maailmanmestaruus 2004 ja 2005 * World Cup -mestaruus 2002 ja 2003 * Euroopan mestaruus 1995, 1996, 1999 ja 2000 * Pohjoismaiden mestaruus 1995, 1996, 2001, 2002, 2003 ja 2004 * Suomen mestaruus 440cc-luokassa 1990, 1991, 1999, 2000 ja 2001 * Suomen mestaruus 800cc-luokassa 1994, 1995, 1996, 1997, 1999, 2000, 2001, 2002, 2003 ja 2004 * Kelkkakunkku-kilpailun voittaja 1999, 2000, 2001, 2003, 2004, 2005 ja 2006 ==Aiheesta muualla== *Team Tapio Luokka:Suomalaiset moottorikelkkailijat Luokka:Vuonna 1975 syntyneet Luokka:Elävät henkilöt
Bayreuth

Bayreuth on kaupunki Saksassa Baijerin osavaltion pohjoisosassa. Kaupunki sijaitsee Mainin Roter Main -sivujoen varrella. Vuoden 2020 lopussa kaupungin väkiluku oli 74 048. Bayreuth on niin sanottu piiritön kaupunki () eli se ei kuulu mihinkään Saksan piirikunnista. Kaupunki on kuitenkin sitä ympäröivän Bayreuthin piirikunnan keskus. Bayreuthin musiikkijuhlat järjestetään vuosittain Bayreuthin oopperatalossa, joka toimii erityisesti Richard Wagnerin oopperoiden esityspaikkana. Wagner asui Bayreuthissa vuodesta 1872 kuolemaansa saakka vuoteen 1883. == Ystävyyskaupungit == Lähde: * Annecy, Ranska, vuodesta 1966 * Rudolstadt, Saksa, vuodesta 1990 * La Spezia, Italia, vuodesta 1999 * Prahan kuudes kaupunginosa, Tšekki, vuodesta 2008 * Tekirdağ, Turkki, vuodesta 2012 ==Lähteet== == Aiheesta muualla == *Kaupungin verkkosivut Luokka:Baijerin kunnat Luokka:Oberfranken Luokka:Saksan kaupungit
Niemen

Niemen (, , , , ) on kaakkoiseen Itämereen laskeva joki, joka virtaa Valko- Venäjän, Liettuan ja Venäjän (Kaliningradin alue) alueilla. Niemen saa alkunsa Valko-Venäjällä Minskin ylängöltä, Minskin alueen Uzdan piiristä Minskin eteläpuolelta.Республики Беларусь Атлас автомобильных дорог (Respubliki Belarus Atlas Avtomobilnyh Dorog) 1:200 000. Государственный комитет по имуществу Республики Беларусь & "Белкартография", Minsk, 2007. ISBN 978-985-508-010-8. (& ) Joen pituus on nykyisin 914 kilometriä. Latvavesillä tehdyt ojitus- ja kanavatyöt ovat lyhentäneet joen pituutta 24 kilometriä. Joki virtaa ensin 439 kilometriä Valko-Venäjällä, jatkaa 359 kilometriä Liettuan eteläosan halki ja edelleen 116 kilometriä Liettuan ja Venäjän Kaliningradin alueen rajajokena, ja päättyy Itämeren Kuurinhaffiin. Joen suurin syvyys on 5 metriä ja leveimmillään joki on noin 500 metriä leveä. Sen valuma-alue on 98 200 neliökilometriä, mistä runsas kolmannes on Valko-Venäjän alueella. Niemen virtaa hitaasti, vain 1–2 metriä sekunnissa ja on purjehduskelpoinen lähes koko pituudeltaan. == Sivujoet == Niemenillä on noin sata sivujokea. Näistä merkittävimpiä ovat Neris () (510 km) ja Šešupė (, ) (325 km). Sivujoista viisitoista on yli sata kilometriä pitkiä. == Ranta- asutus == Niemenin pääuoman varrella sijaitsevia kaupunkeja tai suurempia taajamia ovat Valko-Venäjällä Stoubtsy, Bjarozauka, Masty ja Hrodna, Liettuassa Druskininkai, Alytus, Prienai, Vilkija, Jurbarkas, Smalininkai ja Kaunas, sekä Neman ja Sovetsk Kaliningradin alueella.Е.Л. Макаревич (toim.): Атлас автомобильных дорог (Atlas Avtomobilnyh Dorog), 2005. 1:500 000. Издательство Янсеян, Minsk, 2005. ISBN 985-6501-12-1. == Raja- ja mahtijoki == Niemen määrättiin vuonna 1422 Melnojärven rauhassa Saksalaisen ritarikunnan ja Liettuan suuriruhtinaskunnan rajaksi. Vuonna 1840 kirjoitetussa Deutschlandliedissä joki mainitaan Saksan itärajana ("Von der Maas bis an die Memel..."). Liettuassa jokeen viitataan "vesien isänä", koska "Nemunas" on maskuliininen sana. Lukuisat paikat, yritykset ja järjestöt kantavat sen nimeä. Joen kuuluisat mutkat on kuvattu myös Liettuan 500 litin seteleihin. == Katso myös == * Augustówin kanava == Lähteet == == Aiheesta muualla == * Река Неман neman-online.info * Hydrologisia tilastoja 1877-1985: Neman at Stolbtcy (unesco.org) * Hydrologisia tilastoja 1877-1985: Neman at Grodno (unesco.org) * Hydrologisia tilastoja 1920-1985: Neman at Kaunas Hyd`Elec`Power (unesco.org) * Dynamics of the Nemunas River delta front during the period 1910–2005 (pdf, 2012) * Nina Polutskaya (2005) Atlantic Salmon in Rivers of Belarus (pdf) Coalition Clean Baltic Luokka:Liettuan joet Luokka:Kaliningradin alueen joet Luokka:Valko-Venäjän joet Luokka:Rajajoet Luokka:Liettuan ja Venäjän raja Luokka:Liettuan ja Valko-Venäjän raja *
Sovetsk (Kaliningradin alue)

Sovetsk (), vuoteen 1946 saksalaisena Tilsit (, , ), on noin 43 000 asukkaan kaupunki Kaliningradin alueella Venäjällä. Kaupunki sijaitsee Niemenjoen rannalla Liettuan vastaisella rajalla, noin 40 kilometriä rannikolta sisämaahan. Tilsit kasvoi Saksalaisen ritarikunnan vuonna 1288 perustaman linnan, Schalauenin talon ympärille. Se sai kaupunkioikeudet vuonna 1552. Kaupungissa solmittiin 1807 Tilsitin sopimus, jolla Ranskan ja Venäjän keisarit Napoleon I ja Aleksanteri I solmivat rauhan ja liittoutuivat sekä jakoivat Euroopan etupiireihin ja jättivät Preussin voimattomaksi. Sopimus allekirjoitettiin Niemenjokeen ankkuroidulla lautalla. Marraskuussa 1918 kaupungissa allekirjoitettiin Tilsitin vetoomus, jossa vaadittiin liettualaisten asuttaman Itä-Preussin koillisosan (Vähä-Liettua) liittämistä juuri itsenäistyneeseen Liettuaan. Alue pysyi kuitenkin osana Saksaa lukuun ottamatta Memelin mandaattihallintoaluetta, jonka Liettua valtasi vuonna 1923 ja joka liitettiin siihen 1925. Tilsit siirtyi toisen maailmansodan lopulla 1945 Saksan hallinnasta muun pohjoisen Itä-Preussin mukana osaksi Neuvostoliittoa ja edelleen Venäjän neuvostotasavallan Kaliningradin aluetta. thumb|Kuningatar Luisen silta vanhassa postikortissa. Sovetskissa on sodan tuhoista huolimatta jäljellä saksalaista jugendtyylin arkkitehtuuria. Kuningatar Luisen silta yhdistää kaupungin Liettuan Panemunėen. Kaupungista on saanut nimensä Tilsit-juusto, Tilsiter, jota myös Sovetskissa valmistetaan. ==Lähteet== == Aiheesta muualla == * Tilsit.com Luokka:Kaliningradin alueen kaupungit
Sovetsk

Sovetsk () tarkoittaa seuraavia maantieteellisiä paikkoja Venäjällä: * Sovetsk, entinen Tilsit, kaupunki Kaliningradin alueella * Sovetsk, entinen Kukarka, kaupunki Kirovin alueella * Sovetsk, kaupunki Tulan alueella. ==Katso myös== *Sovetski